**ELŐTERJESZTÉS**

**Szombathely Megyei Jogú Város Közgyűlése Oktatási és Szociális Bizottságának 2017. október 25-i ülésére**

**Javaslat**

**Szombathely Megyei Jogú Város Ifjúsági Koncepciójára épülő, a 2017-2018. nevelési évre vonatkozó cselekvési tervre**

Szombathely Megyei Jogú Város Közgyűlése az 51/2015. (II.26.) Kgy. számú határozatával elfogadta a Szent Márton Köpenye Szociális Programot. A megvalósítandó program egyik eleme egy komplex ifjúsági koncepció kidolgozása volt, Szombathely Megyei Jogú Város felnövekvő generációja részére.

Szombathely Megyei Jogú Város Közgyűlése Oktatási és Szociális Bizottságának 264/2015. (VI.17.) OSzB. számú határozata alapján a Millennium Intézet Alapítvány 2015. július 1. és 2015. december 15. között online kérdőíves lekérdezéssel, 5 élethelyzet szerinti alcsoportban elvégezte a kutatást, amelynek eredményeként Szombathely Megyei Jogú Város korosztályai vonatkozásában elkészült egy demográfiai elemzés, korcsoportokra bontott összefoglalókkal és egy vezetői tanulmánnyal.

Az empirikus adatokra építve, valamint Szombathely Megyei Jogú Város Közgyűlése Oktatási és Szociális Bizottságának 494/2015. (XII.09.) és 166/2016. (VI.07.) OSzB. számú határozatai alapján 2016. október 3. és 2016. október 5. között öt fókuszcsoportos interjú valósult meg, az ifjúságnak szolgáltató, a fiatalokkal foglalkozó szervezetek tevékenységének a feltérképezése céljából.

Szombathely Megyei Jogú Város Ifjúsági Koncepciója munkaanyagának megalkotásához jó alapot biztosítottak az elkészült dokumentumok. Minőségbiztosítási okokból irányadó volt a kormányzati stratégiai irányításról szóló 38/2012. (III.12.) Kormányrendelet. Szombathely Megyei Jogú Város Közgyűlése Oktatási és Szociális Bizottságának 369/2016. (XII.14.) OSzB számú határozata alapján a Millenium Intézet Alapítvány egy eseti munkacsoport közreműködésével elkészítette Szombathely Megyei Jogú Város Ifjúsági Koncepciójának munkaanyagát, amelyet az Oktatási és Szociális Bizottsága a 198/2017. (VI.14.) OSzB számú határozatával elfogadott, egyúttal azt 2017. július 1-31. között, egy hónap időtartamra online társadalmi vitára bocsátotta. A nyilvánossá tett munkaanyaghoz észrevétel, javaslat nem érkezett.

Szombathely Megyei Jogú Város Közgyűlése a 228/2017. (IX.14.) Kgy. számú határozatával – az Oktatási és Szociális-, valamint a Bűnmegelőzési, Közbiztonsági és Közrendvédelmi Bizottság támogatásával – elfogadta Szombathely Megyei Jogú Város Ifjúsági Koncepcióját.

Ahhoz, hogy az Ifjúsági Koncepció elemei megvalósuljanak és elérjék a kívánt hatást, kulcsfontosságú a helyi ifjúsági közösségek fejlesztése, a helyi döntéshozatalban való részvételük erősítése. A fiatalok elérését megkönnyíti a köznevelési intézményekből adódó szervezettség. Az iskolai ifjúsági közösségek – konkrétan Szombathely Megyei Jogú Város Iskolai Diákönkormányzatainak – hatékonysága köznevelési intézményenként jelentősen eltérő minőségű, így indokolt, hogy a 2017-2018. nevelési évre szóló cselekvési terv prioritása az Iskolai Diákönkormányzatok és a Városi Diákönkormányzat összehangolt munkamegosztásának megteremtése legyen. Ez a koordinált tevékenység elősegítheti a felállítandó Szombathelyi Ifjúsági Kerekasztal szakmai előkészítő és megvalósítást támogató funkcióját Szombathely Megyei Jogú Város Ifjúsági Koncepciójával kapcsolatban. A 2017-2018. nevelési évre vonatkozó cselekvési terv végrehajtása a Szombathely Megyei Jogú Város Diákönkormányzata programtervezetében szereplő eseményekkel párhuzamosan valósul meg.

Kérem a Tisztelt Bizottságot, hogy az előterjesztést, valamint annak mellékletét megtárgyalni, és a határozati javaslatot elfogadni szíveskedjék!

Szombathely, 2017. október „ ”

|  |
| --- |
|  |
| **(: Koczka Tibor :)** |

**HATÁROZATI JAVASLAT**

**…/2017. (X.25.) OSzB. számú határozat**

Az Oktatási és Szociális Bizottság a „Javaslat Szombathely Megyei Jogú Város Ifjúsági Koncepciójára épülő, a 2017-2018. nevelési évre vonatkozó cselekvési tervre” című előterjesztést megtárgyalta és azt a vitában elhangzottak szerint elfogadta.

**Felelősök:** Koczka Tibor alpolgármester

Rettegi Attila, az Oktatási és Szociális Bizottság elnöke

(A végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője)

**Határidő:** 2018. június 15.